EkBass/fiwiki-20250220-pages-articles huggingface dataset:
Jakob Wolle

Jakob Wolle (Wulff) (k. 1653 Turku) oli Suomen ja Turun rikkain suurkauppias ja rautaruukkien omistaja. == Perhe == Wolle oli sukujuuriltaan skotlantilainen. Wollet olivat suurkauppiaita Itämeren alueella. Hänen veljensä Hans Wolle muutti Turkuun Narvasta vuonna 1599. Hans Wolle menehtyi vuonna 1613. Hans Wollen lapset olivat alaikäisiä, jonka takia Jakob Wollesta tuli lasten holhooja ja omaisuuksien haltija. Wollen puoliso vuodesta 1637 oli hollantilainen Anna Spranckhusen, joka eli ainakin vielä vuonna 1656. Heidän häissään, jotka olivat samalla ristiäiset, oli vieraana muun muassa Suomen kenraalikuvernööri, kreivi Pietari Brahe. Wolle haudattiin Turun tuomiokirkon kuoriin, jonka kunnostusta hän oli rahoittanut. == Suomen rikkain suurkauppias == Wolle oli turkulainen suurkauppias, joka harjoitti tuontia ja vientiä, Englannin, Skotlannin, Lyypekin, Danzigin ja myöhemmin Hollannin kanssa. Hän oli myös Ruotsin kuningas Kustaa II Aadolfin hovihankkija. Wolle nousi Suomen ja Turun rikkaimmaksi kauppiaaksi vuonna 1624. Ulkomaankauppa oli kannattavaa liiketoimintaa Wollen osalta. == Ruukkitoiminnan kehittäjä == 1610-luvun puolivälin paikkeilla Ruotsin kruunu kannusti aatelisia ja porvareita vuokraamaan valtion verotuloja ja tuotantolaitoksia. Wolle vuokrasi käyttöönsä kaikki Suomen salpietarikeittämöt vuosina 1627–1635 ja Mustion rautaruukin vuosina 1632–1644. Wolle kunnosti Mustion rautaruukin ja investoi huomattavia summia kehittääkseen ruukkia, joka oli jäänyt rapakuntoon aiemman vuokralaisen Simon Landsbergerin jäljiltä. Vuonna 1630 Wolle perusti Pohjan pitäjän Anskun kylään Antskogin rautaruukin. Ruotsin kruunu tarvitsi jatkuvasti uusia käteistuloja suurvaltasotien rahoittamiseksi. Kruunun omistamien ruukkien ja salpietarikeittämöiden vuokrat nousivat kestämättömälle tasolle. Wollen vuokraamat salpietarikeittämöt ja ruukit ryhtyivät tuottamaan tappiota. Salpietariteollisuutta vaivasi krooninen raaka-ainepula. Tappioita ei voitu korvata ulkomaankaupalla. Samaan aikaan malmin saanti Wollen rautaruukeille osoittautui riittämättömäksi, koska Lohjan Ojamon rautakaivos ehtyi. Malmia piti tuoda Uudenmaan ruukkeihin Ruotsista asti, mikä lisäsi kustannuksia. Wolle otti lainoja paikatakseen jatkuvasti kasautuvia tappioita. Wolle otti lainoja kauppias Peter Thorwösteniltä, joka oli vaurastunut naimalla rikkaan turkulaisen kauppiaan tyttären Elin Sågerin. Thorwöste karhusi lainoja takaisin. Ruotsin kuningatar Kristiina ja vuorikollegio määräsi Wollen luovuttamaan ruukit Thorwöstenille. Uran loppuvaiheen talousmurheista huolimatta Wolle muistetaan Uudenmaan ruukkitoiminnan kehittäjänä. == Lähteet == Luokka:Suomalaiset kauppiaat Luokka:Turun historia Luokka:Syntymävuosi tuntematon Luokka:Vuonna 1653 kuolleet Luokka:Suomalaiset elinkeinoelämän vaikuttajat Luokka:Ruukinpatruunat
Salomoninsaarten taistelut

Salomonsaarten taistelut olivat Tyynenmeren sodassa toisessa maailmansodassa Japanin ja liittoutuneiden välisiä taisteluita Salomonsaarista. Ne alkoivat tammikuussa 1942, jolloin japanilaiset tekivät maihinnousun saarille ja Bougainvilleen. Kuuden kuukauden aikana japanilaiset valtasivat osan saaristosta ja alkoivat rakentaa saarille tukikohtia, joista käsin voitaisiin hyökätä Uuteen-Guineaan, Australiaan sekä Uuteen-Seelantiin. Liittoutuneet onnistuivat kuitenkin tekemään maihinnousun osalle saarista 7. elokuuta 1942 ja valtaamaan Guadalcanalin saaren helmikuuhun 1943 mennessä. Lisäksi japanilaisten yritys valloittaa Uusi-Guinea epäonnistui Korallimeren taistelun aikana. Uusi Georgia vallattiin 25. elokuuta 1943 ja Bougainville vuonna 1945. Taistelut päättyivät virallisesti 21. elokuuta 1945, kun viimeiset saarilla olevat japanilaisjoukot antautuivat liittoutuneille. Luokka:Tyynenmeren sodan taistelut toisessa maailmansodassa Luokka:Yhdysvaltain taistelut Luokka:Yhdistyneen kuningaskunnan taistelut Luokka:Salomoninsaarten historia
Luettelo Réunionin kantoneista

Luettelo Réunionin kantoneista käsittää Ranskan merentakaisen departementin, Réunionin, kantonit. Vuodesta 2015 lähtien saari on jaettu 25 kantoniin. ==Luettelo== *L'Étang-Salé *Le Port *La Possession *Saint-André 1 *Saint-André 2 *Saint-André 3 *Saint-Benoît 1 *Saint-Benoît 2 *Saint-Denis 1 *Saint-Denis 2 *Saint-Denis 3 *Saint-Denis 4 *Saint-Joseph *Saint-Leu *Saint-Louis 1 *Saint- Louis 2 *Saint-Paul 1 *Saint-Paul 2 *Saint-Paul 3 *Saint-Pierre 1 *Saint- Pierre 2 *Saint-Pierre 3 *Sainte-Marie *Le Tampon 1 *Le Tampon 2 ==Lähteet== Luokka:Luettelot Ranskan kantoneista Luokka:Réunion
Pirjo Määttä

Pirjo Helena Määttä (s. 24. tammikuuta 1973 Kuhmo) on suomalainen näyttelijä. Ennen teatterikorkeakouluun pääsyä 1994 Määttä opiskeli Joensuussa kansanopistossa sanankäytön linjalla sekä Turun Paasikivi-opistossa kulttuurisihteerin opintoja. Määttä on ollut Suomen Kansallisteatterin vakiokiinnityksellä vuodesta 2000 ja esiintynyt siellä muun muassa William Shakespearen näytelmässä Kesäyön unelma, Leea ja Klaus Klemolan Maaseudun tulevaisuus (2014), Jennifer Tremblayn monologi Lista (2018) ja Susanna Kuparisen Sokea piste (2021). Hän on esiintynyt muun muassa televisiosarjoissa Ketonen & Myllyrinne, Sydän toivoa täynnä ja Harvoin tarjolla sekä Aleksi Mäkelän elokuvassa Kaappari, jossa hän esittää kaappari Aarno Lamminpartaan vaimoa. Määttä on tehnyt myös kuunnelmia ja dubbauksia. Määttä on palkittu Ida Aalbergin säätiön nuoren näyttelijän kannustuspalkinnolla 1999. Hänen puoliso on näyttelijä Heikki Pitkänen, jonka kanssa Määtällä on kaksi lasta. Hänellä on myös yksi lapsi edellisestä avioliitosta. == Lähteet == == Aiheesta muualla == * * Luokka:Suomalaiset televisionäyttelijät Luokka:Suomalaiset teatterinäyttelijät Luokka:Vuonna 1973 syntyneet Luokka:Elävät henkilöt
Eeva-Liisa Haimelin

Eeva-Liisa Marjatta Haimelin (s. 28. maaliskuuta 1943 Helsinki)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 171. on suomalainen näyttelijä. Teatterikoulun jälkeen hän oli kiinnitettynä Kotkan kaupunginteatteriin vuosina 1965–1967. Hän siirtyi vuonna 1968 Helsingin kaupunginteatteriin, josta jäi eläkkeelle keväällä 2011. Helsingissä näyttämötöihin lukeutuivat muun muassa Kalle Holmbergin ohjaama Pohjalaisia ja Eija-Elina Bergholm ohjaama Lorcan Bernarda Alban talossa. Haimelin vieraili 1960- ja 1970-lukujen vaihteessa Seinäjoen kaupunginteatterissa Shakespearen Juliana, vastanäyttelijänään teoksen ohjannut Jouko Turkka. Haimelin on esiintynyt noin 30 elokuvassa ja televisiotuotannossa, kuten Kaappari (2013), Kuulustelu (2009), Mies vailla menneisyyttä (2002) ja Vaiennut kylä (1997). Hänet tunnetaan myös lausuntaesityksistään, joissa hän on tulkinnut kansainvälisten ja suomalaisten naisrunoilijoiden, mukaan lukien tätinsä Sylvi Kekkosen tekstejä. == Filmografia == * Punatukka (1969) * Uuno Turhapuro (1973) * Linna (1986) * Kaivo (1992) * Vaiennut kylä (1997) * Armon aika (1999) * Silmä silmästä (1999) * Mies vailla menneisyyttä (2002) * Vieraalla maalla (2003) * Kuulustelu (2009) * Kaappari (2012) * 95 (2017) * Metsäjätti (2020) == Lähteet == == Aiheesta muualla == * Luokka:Vuonna 1943 syntyneet Luokka:Suomalaiset näyttelijät Luokka:Elävät henkilöt
Mathéo Tuscher

Mathéo Tuscher (s. 12. joulukuuta 1996 Noville) on sveitsiläis-ranskalainen moottoriurheilija. Hän kilpailee Sveitsin lisenssillä. Jossain sarjoissa hän on kilpaillut myös Tšekin lisenssillä. == Ura == Tuscher aloitti Karting- uransa vuonna 2004, jossa hän kilpaili pääosin kotimaassaan Sveitsissä. Hän voitti Sveitsin KF3 mestaruuden vuonna 2008 ja 2009. Vuonna 2011 Tuscher kilpaili uudessa Formula Pilota China -sarjassa, jossa hän voitti sarjan mestaruuden ylivoimaisesti. Vuonna 2012 Tuscher ajoi FIA Formula Two Championship -sarjassa. Hänestä tuli sarjan historian nuorin kuljettaja, hänen ollessaan vasta 15-vuotias. Hän ajoi neljä paalupaikaa ja kaksi voittoa sijoittuen sarjan loppupisteissä toiseksi. Vuoden lopussa hänet palkittiin Autosport-gaalassa vuoden tulokkaaksi. Vuonna 2013 Tuscher ajoi kaksi kilpailua World Series by Renault -sarjassa saavuttamatta pisteitä. Vuonna 2014 Tuscher kilpaili GP3-sarjassa Jenzer Motorsport -tallissa. Hän saavutti yhden kakkossijan ja 29 pistettä sijoittuen sarjan 12:ksi. Vuonna 2015 Tuscher jatkoi GP3:ssa samassa tallissa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2014 Jenzer Motorsport ESP FEA 8 ESP SPR 2 AUT FEA 6 AUT SPR Kesk. GBR FEA 14 GBR SPR 8 GER FEA 18 GER SPR 11 HUN FEA 22 HUN SPR 15 BEL FEA Kesk. BEL SPR 16 ITA FEA 8 ITA SPR Kesk. RUS FEA Kesk. RUS SPR 11 ABU FEA Kesk. ABU SPR 10 29 12. 2015 Jenzer Motorsport ESP FEA 14 ESP SPR 13 AUT FEA 12 AUT SPR DSQ GBR FEA 10 GBR SPR 9 HUN FEA 10 HUN SPR 9 BEL FEA Kesk. BEL SPR 4 ITA FEA 6 ITA SPR 6 RUS FEA Kesk. RUS SPR Kesk. BHR FEA 12 BHR SPR Kesk. ABU FEA 16 ABU SPR 14 22 13. ==Aiheesta muualla== *http://www.driverdb.com/drivers/matheo- tuscher/career/ Luokka:Sveitsiläiset autourheilijat Luokka:Ranskalaiset autourheilijat Luokka:Vuonna 1996 syntyneet Luokka:Formula Renault 3.5 -kuljettajat Luokka:GP3-kuljettajat Luokka:Elävät henkilöt
Reino Tikkanen

Reino Tikkanen (16. heinäkuuta 1920 Iisalmen maalaiskunta – 27. joulukuuta 2011) oli suomalainen juoksija, jonka päälajeina olivat 800 ja 1 500 metriä. Iisalmen Visasta jo nuorukaisena Helsingin Kisa-Veikkoihin siirtynyt Tikkanen juoksi poikaurheilupäivillä vuonna 1939 pronssille niin 1 500 kuin 3 000 metrilläkin. Vaikka hän ei saavuttanut ainuttakaan Suomen mestaruutta, Tikkanen kuului 1940-luvulla Suomen maileriparhaimmistoon. Parhaina saavutuksina sotavuosien jälkeen vuosina 1946 ja 1948 saavutetut 1 500 metrin SM-hopeat vuonna 1946 Pentti Siltalopin jälkeen ja 1947 Aarne Kainlaurin jälkeen. SM-viesteissä Reino Tikkanen saavutti HKV:n kvartetissa 11 hopea- tai pronssimitalia vuosian 1943–1953. Maaotteluedustus tuli sodan jälkeen kesällä 1946 käydyssä Tanska-maaottelussa. Erikoisuutena voidaan mainita, että jatkosodan aikaan kesällä 1943 Tikkanen juoksi Kontupohjan avajaiskilpailuissa 1 500 metrin aikaan 3.46,9. Tuloksen kerrottiin olleen uusi maailmanennätys, mutta matkan tarkistusmittaus osoitti juostun matkan liian lyhyeksi, joten ilmoitus piti peruuttaa. Ammatiltaan Reino Tikkanen oli työntutkija. == Saavutuksia == * SM-hopeaa 1 500 metrin juoksussa 1946, 1948 * SM-pronssia 1 500 metrin juoksussa 1943, 1944 * SM-pronssia 800 metrin juoksussa 1943, 1949 * 1 maaotteluedustus == Omia ennätyksiä == * 800 metrin juoksussa 1.54,7 * 1 500 metrin juoksussa 3.54,6 * 3 000 metrin juoksussa 8.30,4 == Lähteet == * * Luokka:Suomalaiset keskimatkojen juoksijat Luokka:Vuonna 1920 syntyneet Luokka:Vuonna 2011 kuolleet
Scout

Scout on englantia ja tarkoittaa sekä partiolaista että sotilastiedustelijaa. Sanaa on käytetty mm. sotakaluston nimenä. * Scout (kantoraketti) * Scout, hahmo videopelissä Team Fortress 2 * USS Scout, Yhdysvaltain laivaston aluksia * Humber Scout Car * Westland Scout helikopteri * Aeryon Scout miehittämätön ilma-alus ;Britannian kuninkaallinen laivasto * Scout (1577), 10-tykkinen parkki * Scout (1648), 4-tykkinen saloppi * HMS Scout (1695), 6-tykkinen jahti * HMS Scout (1780), 14-tykkinen prikisluuppi * HMS Scout (1800), 18-tykkinen sluuppi * HMS Scout (1801), 18-tykkinen sluuppi * HMS Scout (1804), Cruizer- luokan 18-tykkinen prikisluuppi * HMS Scout (1832), 18-tykkinen sluuppi * HMS Scout (1856), potkurikorvetti * HMS Scout (1861), rannikkovartioston kutteri * HMS Scout (1885), torpedoristeilijä * HMS Scout (H51), Amiraliteetin S-luokan hävittäjä
Girl’s Day

Girl’s Day () oli nelihenkinen eteläkorealainen tyttöyhtye, jonka levy-yhtiönä toimi Dream T Entertainment. Yhtye debytoi vuonna 2010 ja sen jäsenet olivat Sojin, Yura, Minah ja Hyeri. Heidän faniklubistaan käytetään nimitystä "Daisy". Vuonna 2019 jäsenet päättivät olla uusimatta sopimuksiaan levy- yhtiönsä kanssa. == Jäsenet == === Nykyiset === *Sojin (oikealta nimeltään Park So-jin, ) *Yura (oikealta nimeltään Kim Ah-young, ) *Minah (oikealta nimeltään Bang Min-ah, ) *Hyeri (oikealta nimeltään Lee Hye-ri, ) === Entiset === *Jiin (oikealta nimeltään Lee Ji-in, ) jätti yhtyeen syyskuussa 2010 pyrkiäkseen näyttelijäksi. Vuonna 2014, hän liittyi yhtyeeseen nimeltä Bebop. *Jisun (oikealta nimeltään Hwang Ji-sun, ) jätti ryhmän syyskuussa 2010 opiskellakseen musiikkia. Vuonna 2011, hän vaihtoi artistinimensä JN:ksi ja liittyi yhtyeeseen nimeltä New.F.O. *Jihae (oikealta nimeltään Woo Ji-hae, ) jätti ryhmän lokakuussa 2012 jatkaakseen opintojaan sekä muiden henkilökohtaisten syiden takia. == Julkaisut == === Albumit === * Expectation (2013) * Love (2015) === EP:t === * Girl's Day Party #1 (2010) * Everyday (2011) * Everyday II (2012) *Girl's Day Everyday #3 (2014) * Girl's Day Everyday #4 (2014) * * I Miss You (2014) * Girl's Day Everyday #5 (2017) == Aiheesta muualla == * Kansainvälinen fanisivusto * Girl’s Dayn Youtube-kanava * Girl’s Dayn Facebook-sivusto Luokka:2010-luvun yhtyeet ja sooloartistit Luokka:Eteläkorealaiset yhtyeet
Lumihaarikko

Lumihaarikko (Sagina nivalis, syn. S. intermedia) on kohokkikasveihin kuuluva, hyvin pienikokoinen arktisten alueiden kasvi. == Ulkonäkö ja koko == Monivuotinen lumihaarikko kasvaa 2–4 cm leveinä tuppaina, joista nousee 1–3 cm pitkiä varsia. Varret ovat rentoja tai kohenevia, kaljuja ja väriltään usein punertavia. Lehdet ovat 5–15 mm pitkiä, rihmamaisia ja pareittain yhdistyvisiä. Valkoiset kukat ovat yksittäin varren päässä, kukkaperät ovat suoria. Verhiö ja teriö ovat neljä- tai joskus viisilehtisiä, nuput ovat pallomaisia. Verholehdet ovat 1,5–2 mm pitkiä. Valkoiset terälehdet ovat verholehtiä lyhyempiä. Heteitä on tavallisesti kahdeksan kappaletta. Suomessa lumihaarikko kukkii heinä–elokuussa. Kota on hieman verhiötä pidempi, kotaperät ovat suoria.Retkeilykasvio 1998, s. 113.Suuri Pohjolan kasvio 2005, s. 140. == Levinneisyys == Lumihaarikkoa tavataan lähinnä pohjoisen pallonpuoliskon arktisilla alueilla. Euroopassa lajia kasvaa Skotlannissa, Färsaarilla, Islannissa, Huippuvuorilla sekä Norjan, Ruotsin ja Suomen vuoristo- ja tunturialueilla ja Pohjois-Venäjän tundralla Jäämeren rannalla. Levinneisyysalue jatkuu Venäjällä itään seuraten Jäämeren arktista pohjoisrannikkoa aina Tyynelle valtamerelle saakka, ja edelleen Pohjois- Amerikan puolella Alaskaan, Pohjois-Kanadaan ja Grönlantiin.Den virtuella floran: Dvärgarv (myös levinneisyyskartat) Viitattu 29.4.2012. Suomessa lumihaarikkoa tavataan ainoastaan korkeimmilla tunturiseuduilla Käsivarren suurtuntureilla Enontekiöllä. Lisäksi lajista on vanha havainto Utsjoelta.Lampinen, R. & Lahti, T. 2011: Kasviatlas 2010: Lumihaarikon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 29.4.2012. == Elinympäristö == Lumihaarikko on arktisten alueiden kasvi, jota tavataan lietteisillä lumenviipymäpaikoilla, kosteilla kalliopenkereillä ja tunturipurojen sorarannoilla. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * Kasviatlas 2020: Lumihaarikon levinneisyys Suomessa. * Pinkka, Lajintuntemuksen oppimisympäristö: Lumihaarikko (Sagina nivalis) * ITIS: Sagina nivalis * United States Department of Agriculture (USDA): Sagina nivalis Luokka:Haarikot
Taidemaalaus (lehti)

Taidemaalaus oli Suomen Taidemaalariliiton julkaisema taidelehti, joka ilmestyi vuosina 2008–2011. Yleistajuisen Taidemaalaus-lehden tavoitteena oli tuoda nykytaidetta ja erityisesti maalaustaidetta entistä laajemman yleisön tietoisuuteen ja toimia yhtenä taidekeskustelun foorumina. Lehti ilmestyi kahdesta neljään kertaa vuodessa, ja sen päätoimittaja oli kuvataiteilija Tiina Lamminen. Lehden neljän toimintavuoden aikana ilmestyi yhteensä 13 numeroa. ==Lähteet== *Altavastaajat perustivat oman taidelehden. Uusi Suomi -verkkolehti 6.3.2008 *Päätoimittaja Tiina Lammisen sivut ==Aiheesta muualla== *Lehti Taidemaalariliiton sivuilla *Lehtiarkisto issuu.com-sivustolla Luokka:Suomalaiset taidelehdet Luokka:Ilmestymästä lakanneet suomalaiset aikakauslehdet
Homiletiikka

Homiletiikka eli saarnaoppi on saarnaa ja saarnan pitämistä tutkiva käytännöllisen teologian haara. Homiletiikka on perinteisesti ylläpitänyt luovaa jännitettä Raamatun auktoriteetin ja kulttuurin eetoksen välillä. Homiletiikka on oppiaine, jonka avulla saarnaaja pyrkii ymmärtämään tekstiä, havainnoimaan ajan henkeä sekä tuomaan nämä kaksi yhteen. Kirjoitusten tutkiminen, saarnan järjestäminen, soveltaminen seurakuntaan, toimitustapa ja saarnaajan luonne ovat tärkeitä osa-alueita homiletiikan tutkimuksessa. == Historia == Saarnaaminen on ollut keskeinen osa kristillistä elämää kirkon perustamisesta lähtien. Homiletiikka on seurannut kehitystä vastaavasti, kun saarnaajat ovat pohtineet saarnan pitämisestä ja yrittäneet opettaa saarnaamisen taitoa muille. Homiletiikalla on rikas historia kristillisessä kirkossa. Puritaanit kunnioittivat saarnaamista ja omaksuivat englantilaisten kollegoidensa "yksinkertaisen tyylin". Perinteen piiristä nousi useita sukupolvia tunnettuja saarnaajia, kuten Jonathan Edwards. Herätysliikkeiden piirissä Charles G. Finney ja Dwight L. Moody olivat 1800-luvun herätyssaarnan mestareita, kun taas Phillips Brooks ja Henry Ward Beecherin kaltaiset pastorit kunnostautuivat protestanttisessa opetuksessa ja saarnaajien koulutuksessa. 1900-luvulla homiletiikkaan on vaikuttanut paitsi lähetysteknologian muutos erityisesti radio- ja televisiolähetysten myötä, kuin myös teologisen moninaisuuden vaikutusten kohtaaminen. == Lähteet == ==Aiheesta muualla== *http://www.helsinki.fi/teol/kurssit/kayt/02_1homilektiikka.shtml Luokka:Käytännöllinen teologia Luokka:Retoriikka Luokka:Jumalanpalvelukset
Kauppakartanonkatu

Kauppakartanonkatu () on noin kilometrin pituinen katu Helsingin Itäkeskuksessa. Sitä rajaa lännessä Marjaniementie ja idässä Meripellontie. Sen lähettyvillä sijaitsevat muun muassa kauppakeskus Easton Citymarket, Itäkeskuksen maamerkki, Lyypekinaukio ja Iiris-keskus. == Aiheesta muualla == Luokka:Helsingin kadut Luokka:Itäkeskus
Tunturihaarikko

Tunturihaarikko (Sagina saginoides, syn. S. linnaei) on kohokkikasveihin kuuluva, pienikokoinen pohjoisen vuoristoseutujen ja arktisten alueiden kasvi. == Ulkonäkö ja koko == Monivuotinen, löyhästi mätästävä ja rönsytön tunturihaarikko kasvattaa 3–12 senttimetriä korkeat varret. Varret ovat rentoja tai kohenevia, juurehtivia ja kaljuja. Lehdet ovat 10–27 mm pitkiä, rihmamaisia ja pareittain yhdistyvisiä. Valkoiset kukat ovat yksittäin varren päässä. Kukkaperät ovat nuppuvaiheessa nuokkuvia, mutta suoristuvat myöhemmin. Verhiö ja teriö ovat useimmiten viisilehtisiä, nuput ovat pallomaisia. Verholehdet ovat tavallisesti yli 2,5 mm pitkiä. Valkoiset terälehdet ovat jokseenkin verholehtien pituisia. Heteitä on tavallisesti kymmenen kappaletta, joskus vain viisi. Suomessa tunturihaarikko kukkii heinä-elokuussa. Hedelmä on kapean munamainen kota.Retkeilykasvio 1998, s. 113.Suuri Pohjolan kasvio 2005, s. 141. Tunturihaarikko risteytyy rentohaarikon (S. procumbens) kanssa. Risteymä tunnetaan nimellä rönsyhaarikko (S. × normaniana). == Levinneisyys == Tunturihaarikon levinneisyysalue pohjoisella pallonpuoliskolla on laaja, mutta hajanainen. Euroopassa lajia esiintyy paikoitellen Pyreneiden niemimaalla, Skotlannissa, Alpeilla, Apenniineilla, Balkanin alueen vuoristoseuduilla, Karpaateilla, Sudeeteilla, Kaukasuksen alueella, Islannissa, Fennoskandian vuoristo- ja tunturiseuduilla sekä Venäjän pohjoisosissa. Afrikassa lajia tavataan Marokossa, Aasiassa paikoin Turkissa, Keski-Aasiassa sekä paikoin Keski- ja Pohjois-Siperiassa. Pohjois-Amerikassa tunturihaarikkoa kasvaa Kalliovuorilla mantereen itäosissa sekä Koillis-Kanadassa. Se on myös levinnyt Grönlantiin.Den virtuella floran: Stenarv (Sagina saginoides) (myös levinneisyyskartat) Viitattu 29.4.2012. Tunturihaarikko on Suomessa pohjoisimman Lapin kasvi, jota kasvaa erityisesti Käsivarren suurtuntureilla Enontekiöllä, mutta paikoitellen myös Keski-Lapissa saakka.Lampinen, R. & Lahti, T. 2011: Kasviatlas 2010: Tunturihaarikon levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 29.4.2012. == Elinympäristö == Tunturihaarikko kasvaa tunturien kosteilla lumenviipymäpaikoilla, valuvesirinteillä, joen- ja puronvarsipensaikoissa. Joskus lajia kasvaa myös tienvarsisoraikoissa ja kyläniityillä. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == *Kasviatlas 2022: Tunturihaarikon levinneisyys Suomessa. *Pinkka, Lajintuntemuksen oppimisympäristö: Tunturihaarikko (Sagina saginoides) *Luontoportti: Tunturihaarikko (Sagina saginoides) *ITIS: Sagina saginoides *United States Department of Agriculture (USDA): Sagina saginoides *Flora of China: Sagina saginoides Luokka:Haarikot
Kuljun koulu

Kuljun koulu on ala-aste Lempäälän Kuljussa. Luokka-asteita Kuljun koulussa on esikoulusta kuudenteen luokkaan. Tällä hetkellä Kuljun koulun rehtorina toimii Janne Viitala. Kuljun koulu on alun perin ollut Kuljun kartanon omistajan Knut Viktor Palanderin perustama Puskiaisten koulu. Puskiaisten koulu perustettiin vuonna 1881. Vuonna 1889 Puskiaisten koulusta muuttui tavallinen kansakoulu, kun se siirtyi kunnan omistukseen. Koulu paloi 1899, jonka vuoksi koulutoiminta Kuljussa keskeytyi kahdeksi vuodeksi. Uusi koulurakennus valmistui vuonna 1901. 1950-luvulla oppilasmäärä kasvoi huomattavasti, ja oli aika rakentaa uusi moderni koulurakennus. Uusi, huomattavasti isompi koulurakennus valmistui 1952. Tätä rakennusta alettiin kutsua päätaloksi ja aiempaa, puista koulurakennusta puutaloksi. Kun jälleen 1980-luvulla tilat alkoivat käydä ahtaaksi, alkoivat rakennustyöt. Rakennettiin toinen erillinen tiilirakennus, jota kutsutaan tiitaloksi. Samalla koulun tontille tehtiin myös oma urheilukenttä. Myöhemmin tiilitaloon rakennettiin lisäsiipi. Jälkeenpäin urheilukentän ympärille rakennettiin kaksi uutta rakkennusta valkoinen ja keltainen talo. ==Lähteet== *http://www.koulut.lempaala.fi/kulju/ Luokka:Lempäälän peruskoulut
Sotilaslääketieteen museo

Sotilaslääketieteen museo on sotilaslääketieteeseen keskittyvä vuonna 1983 avattu museo, joka toimii 1900-luvun alun punatiilisessä rakennuksessa Lahdessa Hennalan entisen kasarmialueen vieressä. Museossa esitellään Suomen sotien 1939–1945 lääkintähuoltoa sekä puolustusvoimien rauhanajan sotilasterveydenhuoltoa esinein, valokuvin ja tilastoin. ==Lähteet== == Aiheesta muualla == Luokka:Lahden kaupunginmuseo Luokka:Sotilaslääketiede
Ælfric

Ælfric (k. 1005) oli Ramsburyn piispa 21. huhtikuuta 995 asti, jolloin hänet valittiin Canterburyn arkkipiispaksi. Ælfric kuoli 16. marraskuuta 1005. Hän jätti testamentissaan Wiltshiren ja Kentin asukkaille sekä kuningas Ethelredille laivoja. Kuolemansa jälkeen häntä pidettiin pyhimyksenä, ja hänen muistopäivänsä oli 16. marraskuuta. ==Lähteet== Luokka:Canterburyn arkkipiispat Luokka:Syntymävuosi tuntematon Luokka:Vuonna 1005 kuolleet
Imatran jäähalli

Imatran jäähalli eli markkinointinimeltään OmaSp Areena on jäähalli Imatralla. Se sijaitsee Karhumäen kaupunginosassa Ukonniemen matkailu- ja vapaa- aikakeskuksen alueella. Halli valmistui elokuussa 2011, ja se sisältää kaksi kaukaloa. Pääkaukalon katsomokapasiteetti on 1 200 paikkaa. Hallin yhteydessä on myös kuntosali ja ravintola. Halli toimii Mestiksessä pelaavan jääkiekkoseura Ketterän kotihallina. Imatran jäähallissa ja Lappeenrannan kisapuiston jäähallissa pelattiin jääkiekon alle 18-vuotiaiden maailmanmestaruuskilpailut huhtikuussa 2014. Marraskuussa 2013 hallissa pelattiin Nenäpäivä All Stars -jääkiekko-ottelu, joka oli osa Imatralla järjestettyä Ylen Hyvän Nenäpäivä-päätapahtumaa. Hallin markkinointinimi myytiin neljäksi vuodeksi läheiselle Imatran Kylpylälle lokakuussa 2012. Jo aiemmin nimi oli myyty Lappeenrannan Rauhassa toimivalle Saimaa Gardensille, mutta tämä nimi ei koskaan tullut käyttöön. Ketterä ja Oma Säästöpankki Oyj solmivat vuonna 2021 nelivuotisen yhteistyösopimuksen, jonka myötä hallin markkinointinimi muuttui. Aiemmin halli tunnettiin Imatra Spa Areenana. Halli korvasi Vuoksenniskan Näreharjulla sijaitsevan vanhan jäähallin, joka on sittemmin muutettu moottoriurheilukäyttöön. == Lähteet == == Aiheesta muualla == * Jäähalli Imatran kaupungin sivustolla * Jäähalli goSaimaan sivustolla Jäähalli Luokka:Imatran urheilu Luokka:Suomen jäähallit
Naurun taistelu

Naurun miehitys oli Tyynenmeren sotaa toisessa maailmansodassa Japanin ja liittoutuneiden välinen taistelu Naurun saaresta. Saksa oli tätä ennen tehnyt kaksi onnistunutta hyökkäystä saaren fosfaattikaivoksille joulukuussa 1940. Taistelu alkoi 26. elokuuta 1942, jolloin japanilaiset tekivät maihinnousun saarelle osana operaatio RY:tä. Saari ja sen lähialueet miehitettiin lokakuuhun 1942 mennessä ja saarelle rakennettiin lentokenttä, josta käsin pystyttiin pommittamaan lähialueen saaria. Yli 1 200 naurulaista lähetettiin orjatyövoimaksi Chuukin saarelle. Liittoutuneet yrittivät vuosina 1943–1944 vallata saaren takaisin, mutta epäonnistuivat. Japanilaiset pitivät saaren itsellään, kunnes saarella olevat japanilaiset joukot antautuivat liittoutuneille 13. syyskuuta 1945. Luokka:Naurun historia Luokka:Tyynenmeren sodan taistelut toisessa maailmansodassa Luokka:Yhdysvaltain taistelut
Dwayne Schintzius

Dwayne Kenneth Schintzius (14. lokakuuta 1968 Brandon, Florida – 15. huhtikuuta 2012 Tampa, Florida) oli yhdysvaltalainen koripalloilija, joka pelasi NBA:ssa vuosina 1990–1999. Sentterinä pelanneen Schintziusin varasi NBA:han vuoden 1990 varaustilaisuudessa 24. vuorolla San Antonio Spurs. Kahdeksan kautta kestäneellä NBA-urallaan Schintzius pelasi Spursin lisäksi Sacramento Kingsissä, New Jersey Netsissä, Indiana Pacersissa, Los Angeles Clippersissä ja Boston Celticsissä. Hän ylsi NBA:n pudotuspeleihin kerran, Netsin pelaajana kaudella 1992–1993. Schintzius kuoli 43-vuotiaana 15. huhtikuuta 2012. Hän oli sairastanut leukemiaa ja saanut kahdesti luuytimensiirron.Dwayne Schintzius dead at age 43 ESPN == Lähteet == * Dwayne Schintzius NBA & ABA Statistics Basketball-Reference.com * Dwayne Schintzius Statistics College Basketball at Sports-Reference.com === Viitteet === == Aiheesta muualla == * NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1968 syntyneet Luokka:Vuonna 2012 kuolleet
Antti Kyrö

Antti Kyrö (s. 1. syyskuuta 1982 Helsinki) on suomalainen graafinen suunnittelija ja kuvittaja. Kyrö on opiskellut graafista suunnittelua Aalto- yliopiston Taideteollisessa korkeakoulussa. Antti Kyrö on tehnyt yhteistyössä veljensä kirjailija Tuomas Kyrön kanssa lastenkirjoja. ==Lähteet== *Antti Kyrön kotisivu *Antti Kyrö TaiKin sivuilla ===Viitteet=== ==Aiheesta muualla== * Antti Kyrön kotisivu Luokka:Suomalaiset kuvittajat Luokka:Suomalaiset graafiset suunnittelijat Luokka:Vuonna 1982 syntyneet Luokka:Elävät henkilöt
Drniš

Drniš () on kaupunki Kroatiassa, Keski-Dalmatiassa, Šibenikin ja Kninin kaupunkien välissä. Siellä on noin 7 500 asukasta. ==Tunnettuja henkilöitä== *Božidar Adžija – poliitikko *Dražen Budiša – poliitikko *Mihovil Nakić – koripalloilija *Milka Planinc – pääministeri (Jugoslavian sosialistinen liittotasavalta, 1982–1986) *Stojko Vranković – koripalloilija == Lähteet == ==Aiheesta muualla== *Kaupungin kotisivut Luokka:Kroatian kaupungit
Jourdanton

Jourdanton on kaupunki Atascosan piirikunnassa Texasissa Yhdysvalloissa, noin 30 kilometriä San Antoniosta etelään. Vuoden 2010 väestönlaskennan mukaan siellä asui 3 871 asukasta. == Maantiede ja ilmasto == Jourdanton on kokonaisuudessaan kuin pieni villin lännen kylä keskellä Texasin kuivuutta. Ilmasto on kuuma ja kuiva: kesäisin lämpötila hipoo neljääkymmentä astetta ja talvisin pakkasen puolelle päästään tuskin koskaan. Kesät ovat todella pitkiä ja talvet lyhyitä. Meksikon rajalle ja lähimpään merenrantaan, Meksikonlahteen, Jourdantonista on molempiin noin 200 kilometriä. Lähin kaupunki Pleasanton sijaitsee kahdeksan kilometrin päässä. == Väestö == Jourdantonin väestö on kirjavaa. Kaupungissa elää paljon alkuperäisasukkaita sekä sukujuuriltaan Meksikosta kotoisin olevia henkilöitä. == Palvelut == Jourdantonissa on oma koulu, lukio, kirkkoja, oikeustalo, pankki ja urheilustadion. Kaupungista löytyy myös pieni motelli. Jourdantonin ja Pleasantonin välillä menevän tien varrelta löytyy hyväkuntoinen Holiday Inn -hotelli. Jourdantonista löytyy myös muutamia pikaruokaravintoloita ja lähietäisyydeltä löytyy myös esimerkiksi uima-altaita, kaupunginpuisto, urheilukenttiä, keilahalli ja elokuvateatteri. == Lähteet == == Aiheesta muualla == * http://www.jourdantonisd.net/ Luokka:Texasin kaupungit
Leonardo de Miranda Pereira

Leonardo de Miranda Pereira (s. 31. toukokuuta 1936 Diamantina) on brasilialainen roomalaiskatolinen piispa. Hänet vihittiin papiksi 8. joulukuuta 1959 ja nimitettiin Paracatun hiippakunnan johtoon 6. toukokuuta 1986. Piispaksi konsekroinnin suoritti 9. elokuuta Geraldo Majela Reis, jota avustivat Serafim Fernandes de Araújo ja Antônio Felippe da Cunha.Catholic- Hierarchy.org: Bishop Leonardo de Miranda Pereira == Lähteet == Luokka:Brasilialaiset papit Luokka:Katoliset piispat Luokka:Vuonna 1936 syntyneet Luokka:Elävät henkilöt
Jaime Pedro Gonçalves

Jaime Pedro Gonçalves (26. marraskuuta 1936 Manica – 6. huhtikuuta 2016) oli mosambikilainen roomalaiskatolinen arkkipiispa. Hänet vihittiin papiksi Beiran hiippakuntaan 17. joulukuuta 1967 ja nimitettiin sen koadjuuttoripiispaksi sekä Ficuksen titulaaripiispaksi 19. joulukuuta 1975. Piispaksi vihkiminen seurasi 28. maaliskuuta 1976. Pääkonsekraattorina toimi Januário Machaze Nhangumbe, jota avustivat Alexandre José Maria dos Santos ja Alberto Setele.Catholic-Hierarchy.org: Archbishop Jaime Pedro Gonçalves Gonçalvesista tuli 3. joulukuuta 1976 Beiran piispa, ja 4. kesäkuuta 1984 hän sai nimityksen sen arkkipiispaksi. Hän jäi eläkkeelle 14. tammikuuta 2012. == Lähteet == Luokka:Mosambikilaiset papit Luokka:Katoliset arkkipiispat Luokka:Vuonna 1936 syntyneet Luokka:Vuonna 2016 kuolleet
Jay Brannan

Jay Brannan (s. 29. maaliskuuta 1982) on yhdysvaltalainen laulaja-lauluntekijä ja näyttelijä. Alun perin texasilainen Brannan muutti Kaliforniaan ruvetakseen näyttelijäksi. Hän on esiintynyt elokuvassa Shortbus (2006), mutta parhaiten hänet tunnetaan YouTube-videoista, joilla hän esittää omia kappaleitaan kitaralla säestäen. Brannan on julkaissut kolme albumia ja näytellyt elokuvassa Holding Trevor. ==Elämä ja ura== Brannan syntyi vuonna 1982 Texasissa konservatiiviseen baptistiperheeseen. Brannan on avoimesti homoseksuaali, ja hän on kertonut perheellään olleen vaikeuksia asian hyväksymisessä. Brannan opiskeli yliopistossa Ohiossa ja Kaliforniassa ja yritti samalla edistää näyttelijän uraansa. Vuonna 2002 hän muutti New Yorkiin. Vuonna 2003 Brannan näytteli sivuosaa draamakomediaelokuvassa Shortbus. Elokuvan soundtrackilla kuullaan Brannanin esittämä ja säveltämä kappale ”Soda Shop”. Levy-yhtiö Team Love Records julkaisi myös kappaleen. Pian Brannan alkoi kuvata itseään ja laittaa videoita YouTubeen. Videoilla Brannan laulaa ja säestää itseään kitaralla. Hänen videonsa saivat paljon katsojia, ja sittemmin Internetissä Brannanin ympärille on muodostunut fanikunta. Hän promotoi itse itseään MySpacen ja Blogspotin avulla. Vuonna 2007 Brannan esiintyi elokuvassa Holding Trevor ja julkaisi neljä kappaletta sisältäneen EP:n nimeltä Unmastered (tai disasterpiece), jonka hän julkaisi uudelleen kahden lisäkappaleen kera vuonna 2008. Brannan julkaisi vuonna 2008 oman levy-yhtiönsä Great Depression Recordsin kautta ensimmäisen albuminsa Goddamned. Toinen albumi In Living Cover nousi ensimmäiselle sijalle iTunesin laulaja/lauluntekijä-listalla sekä sijalle kymmenen Billboardin Top Heatseekers -listalla. Hänen kolmas ja uusin albuminsa Rob Me Blind julkaistiin maaliskuussa 2012. Brannan on tehnyt useita maailmankiertueita. ==Tyyli== Brannan on tenori. Hänen musiikkinsa on tyyliltään folk-indietä. Brannan tunnetaan erityisesti rehellisistä laulunsanoituksista, joissa hän laulaa ihmissuhteista ja rakkaudestaan miehiin. Hänen tunnetuimpia kappaleitaan ovat mm. Soda Shop, Half-Boyfriend sekä Housewife. Brannania on verrattu laulaja Rufus Wainwrightiin. Hän on itse verrannut itseään Tracy Chapmaniin ja Joni Mitchelliin. ==Diskografia== ===EP=== *Unmastered (aka disasterpiece) (2007, uudelleenjulkaistu 2008 kahdella lisäkappaleella) *Around the World in 80 Jays (2013) *New York, New York (2016) ===Albumit=== *Goddamned (2008) *In Living Cover (2009) *Rob Me Blind (2012) *Always, Then, & Now (2014) ===Singlet=== * Body's a Temple (2007) * Housewife (2008) * Can't Have it All (2008) * Beautifully (2009) * The Freshmen (2009) * Greatest Hits (2012) * Beautifully (2012) * Rob Me Blind (2012) * Blue-Haired Lady (2014) * Square One (2014) ===Kappaleet=== *”Soda Shop” (2006, Shortbus-soundtrack) *”Lower My Gun” (2008, Holding Trevor-soundtrack) *"My Love, My Love” ja “Takeoff” (20122, Cloudburst-soundtrack) ==Filmografia== *Shortbus (2006) *Holding Trevor (2007) *Kiss of the Damned (2012) ==Lähteet== Luokka:Yhdysvaltalaiset lauluntekijät Luokka:Yhdysvaltalaiset laulajat
Oswald Thomas Colman Gomis

Oswald Thomas Colman Gomis (12. joulukuuta 1932 Kelaniya – 3. helmikuuta 2023 ColomboCatholic-Hierarchy.org: Archbishop Oswald Thomas Colman Gomis) oli srilankalainen roomalaiskatolinen arkkipiispa. Hänet vihki papiksi Colombo in Ceylonin arkkihiippakuntaan Thomas Benjamin Cooray 3. helmikuuta 1958. Hänet nimitettiin sen vihkipiispaksi ja Mulian titulaaripiispaksi 9. huhtikuuta 1968. Piispaksi konsekroinnin suoritti 17. heinäkuuta Cooray, jota avustivat Anthony de Saram ja Jacob Bastiampillai Deogupillai. Gomis sai 2. marraskuuta 1995 nimityksen Anuradhapuran piispaksi ja 6. heinäkuuta 2002 Colombon arkkipiispaksi. Hän jäi eläkkeelle 16. kesäkuuta 2009. == Lähteet == Luokka:Srilankalaiset papit Luokka:Katoliset arkkipiispat Luokka:Vuonna 1932 syntyneet Luokka:Vuonna 2023 kuolleet
Ritva Sorvali

Ritva Ulla Irmeli Sorvali (s. 30. tammikuuta 1958 Jyväskylä) on suomalainen näyttelijä ja laulaja. Hänet valittiin Thalia-gaalassa vuoden naisnäyttelijäksi vuonna 2010. Palkinto tuli roolista näytelmässä Kuin ensimmäistä päivää. Sorvali opiskeli Teatterikorkeakoulussa. Hän on näytellyt muun muassa Helsingin, Turun ja Lahden kaupunginteattereissa. Sorvali oli mukana perustamassa Lahteen Teatteri Vanhaa Jukoa, jossa hän toimi 15 vuotta. Vuonna 2010 Sorvali kiinnitettiin jälleen Lahden kaupunginteatterin näyttelijäkuntaan. Sorvali on näytellyt myös muiden muassa elokuvissa Pimeys odottaa (1985), Keisarikunta (2004) ja Kummelin Jackpot (2006). Näyttelijäntyönsä ohella Sorvali tekee laulukonsertteja. Hän on tehnyt yhteistyössä Kaj Chydeniuksen kanssa lauluiltaohjelman Älä elämää pelkää. Lauluesityksen ensi-ilta oli vuonna 1997 ja sitä on esitetty yli 300 kertaa. ==Yksityiselämä== Sorvalin puoliso on teatteriohjaaja Jari Juutinen. Sorvali on aatteeltaan kommunistihttps://yle.fi/uutiset/3-9978924. Ritva Sorvalille myönnettiin taiteilijaeläke maaliskuussa 2022. ==Filmografia== * Apinan vuosi (1983) * Kaivatut (1985) * Pimeys odottaa (1985) * Aini-täti (1987) * Klubi (1998) * Joki (2001) * Keisarikunta (2004) * Kummelin Jackpot (2006) * Talvilinnut (2007) Lähde ==Lähteet== ==Aiheesta muualla== * * Yle Elävä arkisto: Turkan lapset Luokka:Suomalaiset näyttelijät Luokka:Suomalaiset laulajat Luokka:Vuonna 1958 syntyneet Luokka:Elävät henkilöt
1/2 (lehti)

1/2 (Puolilehti) oli suomalainen kuvataiteeseen keskittyvä valtakunnallinen taidelehti, jota julkaisi tamperelainen Rajataide ry. Lehti perustettiin vuonna 2009 ja se lakkasi ilmestymästä vuoden 2016 lopussa.Raisa Jäntti: Puolilehden loppusanat, 15 tammikuuta 2017.Lehden loppusanat, Puolilehti 29.12.2016 Web Archive. Lehden päätoimittaja vaihtui vuosittain, millä pyrittiin näkökulmien monipuolisuuteen. Lehti sai vuonna 2012 Kulttuurilehtien laatupalkinnon.Turun Sanomat , viitattu 3.10.2012 Puolilehti oli 1/2-lehden verkkoversio, joka toimi enemmän foorumina kuin paperilehden näköislehtenä. Verkkolehden ensimmäiset osat avautuivat joulukussa 2013, muita artikkeita alettiin julkaita 2014. Verkkolehteä päätoimitti Raisa Jäntti.Uusi verkkolehti puolilehti.fi avattu. Mustekala 3.12.2013. Viitattu 20.8.2023. Vapaaehtoisvoimin tehdyssä lehdessä suuri osa kirjoittajista oli taiteilijoita ja rajataidelaisia. Pyrkimyksenä oli tuoda esiin kuvataidetta ja tapahtumia eri puolilta Suomea.Kaisa Heinänen: Puolikaskin riittää. Helsingin Sanomat 14.1.2010. Viitattu 20.8.2023. Lehteä kommentoitiin usein rosoiseksi ja moniääniseksi. Artikkelien taso vaihteli, mutta kokonaisuus oli epämuodollinen ja kuvataidekirjoittamisen katveita esille tuova.Hannu Pöppönen: Puolilehti on kokonainen vaihtoehto. Helsingin Sanomat 3.10.2012. Viitattu 20.8.2023. ==Lähteet== * Lehden mediakortti * 1/2 -lehti (kultti.net) * Elina Hakola: Taas uusi taidelehti. Markkinointi & Mainonta 5.6.2009 ===Viitteet=== Luokka:Suomalaiset taidelehdet Luokka:Tampereen media Luokka:Tampereen kuvataide Luokka:Ilmestymästä lakanneet suomalaiset aikakauslehdet
Jukka Kytölä

Jukka Kytölä (s. 27. joulukuuta 1988 Suonenjoki) on suomalainen futsalpelaaja, joka edustaa jyväskyläläistä Kampuksen Dynamoa. Kaudella 2018–2019 Jukka Kytölä pelasi Mantova Calcio a 5:ssa, Italian toiseksi korkeimmalla sarjatasolla Serie A2:ssa. Runkosarjassa Kytölä pelasi puolustavassa roolissa ja teki yhteensä 10 maalia. Kauden päätteeksi Mantova nousi Italian pääsarjaan ja kaudelle 2019–2020 Kytölä allekirjoitti yhden vuoden mittaisen jatkosopimuksen seuransa kanssa . Jukka Kytölä teki 21. syyskuuta 2019 suomalaista futsalhistoriaa pelaamalla ensimmäisenä suomalaisena Italian korkeimmalla sarjatasolla. Kaos Mantovaa edustanut Kytölä teki ottelussa myös maalin. Suomessa hän on edustanut Futsal-liigaa pelaavaa Kampuksen Dynamoa, jossa hän voitti ensimmäisen liigamestaruutensa kaudella 2017–2018 ja johon hän palasi kesällä 2020. Kytölä oli mukana voittamassa toisen mestaruutensa KaDy-paidassa kaudella 2020-21. Tämän lisäksi Kytölä on voittanut Kampuksen Dynamossa myös neljä hopeaa ja yhden pronssin. Kaudella 2013–2014 Jukka Kytölän seura oli italialainen ASD Futsal Tridentina, joka pelaa Serie A2:ssa. Henkilökohtaisina saavutuksina Kytölä on valittu kahdesti Urheilutoimittajien Liiton vuoden futsalpelaajaksi (2017 ja 2018) ja Futsal-liigan tähdistökentälliseen neljästi (2014–2018). Futsal-Liigan peljaajat äänestivät Kytölän Vuoden pelaajaksi vuonna 2021. Kytölä on pelannut Suomen futsalmaajoukkueessa 98 ottelua ja tehnyt niissä 25 maalia (päivitetty 16.12.2021). Hänen veljensä Mikko pelaa myös futsalia. Kytölä on pelannut jalkapallossa Kakkosessa ja Kolmosessa, edustaen Suonenjoen Palloa ja Warkaus JK:ta. ==Lähteet== Luokka:Suomalaiset futsalpelaajat Luokka:Vuonna 1988 syntyneet Luokka:Elävät henkilöt
Januário Machaze Nhangumbe

Januário Machaze Nhangumbe (s. 20. elokuuta 1934) on mosambikilainen roomalaiskatolinen piispa. Hänet vihittiin papiksi 22. joulukuuta 1962 ja nimitettiin Porto Amélian hiippakunnan johtoon 15. tammikuuta 1975. Piispaksi konsekroinnin suoritti 9. maaliskuuta Agnelo Rossi, jota avustivat Laurean Rugambwa ja Eduardo André Muaca.Catholic-Hierarchy.org: Bishop Januário Machaze Nhangumbe Hiippakunnan nimi muutettiin Pembaksi 17. syyskuuta 1976. Machaze Nhangumbe jatkoi toimintaansa sen piispana, kunnes erosi tehtävistään 8. marraskuuta 1993.Catholic-Hierarchy.org: Diocese of Pemba == Lähteet == Luokka:Mosambikilaiset papit Luokka:Katoliset piispat Luokka:Vuonna 1934 syntyneet Luokka:Elävät henkilöt
Charles Soreng

Charles Soreng (18. elokuuta 1934 – 11. tammikuuta 2019) oli intialainen roomalaiskatolinen piispa. Hänet vihittiin jesuiittojen papiksi 24. maaliskuuta 1969 ja nimitettiin Daltonganjin hiippakunnan johtoon 23. lokakuuta 1989. Piispaksi konsekroinnin suoritti 9. helmikuuta 1990 Telesphore Placidus Toppo, jota avustivat George Victor Saupin ja Paschal Topno. Soreng sai 1. huhtikuuta 1995 nimityksen Hazaribagin piispaksi. Hän jäi eläkkeelle 8. syyskuuta 2012. == Lähteet == Luokka:Intialaiset katoliset piispat Luokka:Jesuiitat Luokka:Vuonna 1934 syntyneet Luokka:Vuonna 2019 kuolleet
Paul Alois Lakra

Paul Alois Lakra (11. heinäkuuta 1955 Naditoli – 15. kesäkuuta 2021 Ranchi) oli intialainen roomalaiskatolinen piispa. Hänet vihittiin papiksi Ranchin arkkihiippakuntaan 6. toukokuuta 1988 ja inkardinoitiin Gumlan hiippakuntaan 28. toukokuuta 1993. Hänet nimitettiin Gumlan piispaksi 28. tammikuuta 2006, ja piispaksi konsekroinnin suoritti 5. huhtikuuta Telesphore Placidus Toppo, jota avustivat Benedict John Osta ja Charles Soreng.Catholic-Hierarchy.org: Bishop Paul Alois Lakra == Lähteet == Luokka:Intialaiset katoliset piispat Luokka:Vuonna 1955 syntyneet Luokka:Vuonna 2021 kuolleet
Benedict John Osta

Benedict John Osta (15. elokuuta 1931 Blasurahi – 30. tammikuuta 2014) oli intialainen roomalaiskatolinen arkkipiispa. Hänet vihittiin jesuiittojen papiksi 9. kesäkuuta 1963 ja nimitettiin Patnan piispaksi 6. maaliskuuta 1980, sitten arkkipiispaksi 16. maaliskuuta 1999.Catholic-Hierarchy.org: Archbishop Benedict John Osta, S.J. Ostan konsekroi piispaksi 21. kesäkuuta 1980 Lawrence Trevor Picachy, jota avustivat Pius Kerketta ja Augustine Francis Wildermuth. Hän jäi eläkkeelle 1. lokakuuta 2007. == Lähteet == Luokka:Intialaiset katoliset arkkipiispat Luokka:Jesuiitat Luokka:Vuonna 1931 syntyneet Luokka:Vuonna 2014 kuolleet
Gabriel Kujur

Gabriel Kujur (s. 7. heinäkuuta 1945) on intialainen roomalaiskatolinen piispa. Hänet vihittiin jesuiittojen papiksi 8. toukokuuta 1978 ja nimitettiin Daltonganjin hiippakunnan johtoon 3. maaliskuuta 1997. Piispaksi vihkiminen seurasi 8. tammikuuta 1998. Pääkonsekraattorina toimi Telesphore Placidus Toppo, jota avustivat Paschal Topno ja Charles Soreng.Catholic-Hierarchy.org: Bishop Gabriel Kujur, S.J. == Lähteet == Luokka:Intialaiset katoliset piispat Luokka:Jesuiitat Luokka:Vuonna 1945 syntyneet Luokka:Elävät henkilöt
Lélis Lara

Lélis Lara (19. joulukuuta 1925 Divinópolis – 8. joulukuuta 2016 Coronel Fabriciano) oli brasilialainen roomalaiskatolinen piispa. Hänet vihittiin redemptoristien papiksi 2. helmikuuta 1951 ja nimitettiin Itabiran hiippakunnan (myöh. Itabira-Fabriciano) vihkipiispaksi sekä Cellae in Mauretanian titulaaripiispaksi 6. joulukuuta 1976. Piispaksi vihkiminen seurasi 2. helmikuuta 1977. Pääkonsekraattorina toimi Mário Teixeira Gurgel, jota avustivat José Gonçalves da Costa ja José Brandão de Castro. Lara sai 6. joulukuuta 1995 nimityksen Itabira-Fabricianon koadjuuttoripiispaksi, ja 15. toukokuuta 1996 hänestä tuli sen piispa, jona hän toimi, kunnes jäi eläkkeelle 22. tammikuuta 2003. == Lähteet == Luokka:Brasilialaiset papit Luokka:Katoliset piispat Luokka:Vuonna 1925 syntyneet Luokka:Vuonna 2016 kuolleet
Kaasukondensaatti

Kaasukondensaatti () on öljyn tai maakaasun tuotannossa tai jo alkuperäisessä tuotantolähteessä näiden mukaan dispergoitunut nestemäinen hiilivetyseos. Seokseen yleisimmin sisältyvät hiilivedyt ovat etaani ja butaani. Energiavaroja arvioitaessa tuotantoalueiden kaasukondensaatti luetaan konventionaalisiin fossiilisiin polttoaineisiin. Kaasukondensaattia voidaan myös kuljettaa. Se on 1. luokan palava neste. Kaasukondensaatti voidaan erottaa kaasusta paineistamalla kaasukondensaattiseos tai jäähdyttämällä se maakaasun hiilivetyjen kastepistelämpötilaa kylmempään lämpötilaan. ==Lähteet== Luokka:Maakaasu Luokka:Maaöljy Luokka:Kemiantekniikka
Bovanenkovo

Bovanenkovo () tai Bovanenkovski () on kehittyvän maakaasun tuotannon synnyttämä taajama (посёлок) Jamalin Nenetsian autonomisen piirikunnan pohjoisosissa Luoteis-Siperiassa. Taajama sijaitsee Jamalin kunnallispiirin keskiosissa Jamalin niemimaalla. Bovanenkovo sijaitsee linnuntietä noin 435 kilometriä Jamalin Nenetsian pääkaupunki Salehardista pohjoiseen ja on vain 45 kilometriä Karanmeren rannikolta. ==Gaspromin kaasuntuotantotaajama== Kaasuntuotantotaajaman tärkein yritys ja rakentaja on valtiollinen Gazprom, jonka Jamalin megaprojektiin nimellä kulkevaan suurhankkeeseen Bovanenkovon seudun kaasu- ja öljykenttien hyödyntäminen sisältyy. Bovanenkovon kaasukentän operatiivinen tuotanto on tarkoitus käynnistää kesäkuussa 2012. Samalla on tarkoitus avata uusi 1100 kilometrin maakaasun siirtoputkisto Bovanenkovo– Uhta. === Liikenneyhteydet === Bovanenkovoon on äskettäin rakennettu maantie- ja rautatieyhteys. Bovanenkovon uuden rautatieaseman kautta kulkeva, Karskajasta lähtevä rautatieyhteys avattiin helmikuussa 2011 Obskajaan saakka, mikä sijaitsee 9 kilometriä Labytnangin länsipuolella (525 km Bovanenkovosta). Sieltä junat kulkevat säännöllisesti edelleen Komin tasavallan Vorkutaan ja sitä kautta eteläisempiin Venäjän osiin. Myös maanteitse on tieyhteys olemassa Labytnangiin, mutta jatkoyhteys maanteitse sieltä paljon kauemmas etelään on vasta suunnitelmissa. Bovanenkovossa on myös lentoasema (IATA: BVJ; ICAO: USDB). Sen koillispuolelle, Jamalin niemimaalle on öljy- ja kaasuteollisuutta palvelemaan perustettu myös Sabettan lentoasema. ==Lähteet== ==Aiheesta muualla== *Jamalin piirin viralliset sivut (mo-yamal.ru) *Vuonna 2015 Bovanenkovon kentältä suunnitellaan tuotettavan 115 miljoonaa kuutiota kaasua (energo-news.ru) *Neftegazovyi kompleks (minenergo.gov.ru) *Бованенковское нефтегазоконденсатное месторождение *Bovanenkovskoje NGKM - kuvia arktisesta rakentamisesta (sgc.ru) *Kesäkuvia maakaasun tuotantotaajamasta (ysgd.ru) *Valokuvia: Maaliskuun 2010 talvinen autoekskursio Salehard-Bovanenkovo- Harasavei, osa 1 (livejournal.com) *Valokuvia: Maaliskuun 2010 talvinen autoekskursio Salehard-Bovanenkovo-Harasavei, osa 2 (livejournal.com) Luokka:Jamalin Nenetsian kylät ja taajamat Luokka:Jamalin piiri
Molukkienlintuhaukka

Molukkienlintuhaukka (Accipiter erythrauchen) on haukkojen heimoon kuuluva lintu. Sitä tavataan Indonesiassa. Sen elinpiiriä ovat subtrooppiset ja trooppiset kosteat alavat ja vuoristometsät ja viljelmät. Se on pienen varpushaukan kokoinen ja painaa keskimäärin 156 grammaa.Birdlife.org viitattu 30.4.2012 Laji on huomattavan dimorfinen ja koiraiden paino on vain vähän yli puolet naaraiden painosta. Molukkienlintuhaukkoja arvioidaan olevan 1000–10 000 yksilöä ja kannan arvioidaan olevan pienenemässä elinympäristön tuhoutumisen takia. Kannan pienenemisen takia se on luokiteltu silmälläpidettäväksi. Molukkienlintuhaukka on ilmeisesti lähintä sukua nokilintuhaukalle ja ruosteniskahaukalle. ==Alalajit== Se jakautuu kahteen alalajiin: * Accipiter erythrauchen ceramensis, (Schlegel, 1862), jota tavataan Seramilla (Manuselan kansallispuisto), Burulla ja Ambonilla * Accipiter erythrauchen erythrauchen, G. R. Gray, 1861, Pohjois-Molukkien saariryhmällä (Morotai, Halmahera (Aketajawe-Lolobatan kansallispuisto), Bacan ja Obi -saaret) == Lähteet == Luokka:Lintuhaukat
Ecuadorin avaruusjärjestö

pienoiskuva|Ecuadorin avaruusjärjestön logo Ecuadorin avaruusjärjestö (EXA, ) on Ecuadorin avaruustoiminnasta vastaava organisaatio. Se on yhdistys, joka aloitti toimintansa 1. marraskuuta 2007. Sen toimintaa tukee Ecuadorin ilmavoimat.http://asambleanacional.gov.ec/201105175735/noticias/boletines/asamblea- condecoro-al-primer-astronauta-ecuatoriano.html EXA katsoo aikaansaannoksekseen Ecuadorin ilmavoimien Sabreliner T-39 -lentokoneen ballistiset lentokokeet, joilla testattiin vuonna 2008 vapaata pudotusta. http://www.worldrecordsacademy.org/youngest/youngest_passenger_on_wheightless_flight- world_record_set_by_Jules_Nader_80264.htm Ecuadorin ensimmäinen satelliitti NEE-01 Pegasus laukaistiin 25. huhtikuuta 2013. Toukokuussa se tömäsi kiertoradalla liikkuviin avaruusromun kappaleisiin ja kierähti ympäri. Siihen ei saada enää yhteyttä. Törmäyksen aiheuttanut romu oli peräisin Neuvostoliiton raketeista. ==Lähteet== == Aiheesta muualla == * EXA- Agencia Espacial Civil Ecuatoriana Luokka:Avaruusjärjestöt Luokka:Ecuador